Μαρινέλλα (Για 'σένανε μπορώ)

Μαρινέλλα είναι ο τίτλος ενός προσωπικού άλμπουμ της Μαρινέλλας. Κυκλοφόρησε σε δίσκο βινυλίου 33' στροφών στην Ελλάδα στις 28 Σεπτεμβρίου 1981 από τη δισκογραφική εταιρία PolyGram Records, κάτω από την ετικέτα της Philips Records. Λίγο καιρό μετά την κυκλοφορία του έγινε χρυσός, ξεπερνώντας τις 50.000 πωλήσεις.

Το άλμπουμ κυκλοφόρησε με τίτλο το όνομα της ερμηνεύτριας, αλλά μέσα στις επόμενες δεκαετίες για να ξεχωρίζει από άλλα ομότιτλα προσωπικά της άλμπουμ, του δόθηκε από την PolyGram η επωνυμία Για 'σένανε μπορώ (ο τίτλος ενός τραγουδιού που εμπεριέχεται σε αυτό το άλμπουμ).

Η παραγωγή του άλμπουμ ανήκει στον Φίλιππο Παπαθεοδώρου και η ηχογράφηση έγινε στο στούντιο Polysound με ηχολήπτη τον Γιάννη Σμυρναίο και βοηθό τον Δημήτρη Κατσούλα. Τις ενορχηστρώσεις των τραγουδιών και τη διεύθυνση ορχήστρας ανέλαβε ο Κώστας Κλάββας. Οι φωτογραφίες ανήκουν στην Αλίντα Μαυρογένη.

Tο 1994, το άλμπουμ επανεκδόθηκε σε δίσκο ψηφιακής μορφής (CD) με παραπλήσιο εξώφυλλο, σε προσαρμογή του Πέτρου Παράσχη, από την ίδια δισκογραφική εταιρία.

Λίστα Τραγουδιών 
Α' Πλευρά.
 "Αργεί να ξημερώσει" - (Μουσική: Αντώνης Στεφανίδης - Στίχοι: Σώτια Τσώτου) - 3:09
 "Καρδούλα μου δε σε μαλώνω" - συνοδεύει ο Χριστόφορος - (Μουσική: Αντώνης Στεφανίδης - Στίχοι: Σώτια Τσώτου) - 3:34
 "Τα μεσάνυχτα" - (Μουσική: Αντώνης Στεφανίδης - Στίχοι: Σώτια Τσώτου) - 2:34
 "Ξεγελώ τον καθένα" - (Μουσική: Αντώνης Στεφανίδης - Στίχοι: Σάσα Μανέττα) - 3:38
 "Εγώ θα πάρω καπετάνιο" - (Μουσική: Αντώνης Στεφανίδης - Στίχοι: Σώτια Τσώτου) - 2:37
 "Μην αργείς (Moi j'ai mal)" - (Μουσική: Αντώνης Στεφανίδης - Στίχοι: Δημήτρης Ιατρόπουλος) - 4:19
Β' Πλευρά.
 "Ίσως να πονέσω" - (Μουσική: Αντώνης Στεφανίδης - Στίχοι: Δημήτρης Ιατρόπουλος) - 2:27
 "Μήπως είναι έρωτας" - (Μουσική: Σπύρος Παπαβασιλείου - Στίχοι: Τάσος Οικονόμου) - 3:26
 "Καληνύχτα" - (Μουσική: Γιώργος Κριμιζάκης - Στίχοι: Πάνος Φαλάρας) - 2:34
 "Για 'σένανε μπορώ" - (Μουσική: Αντώνης Στεφανίδης - Στίχοι: Σώτια Τσώτου) - 2:43
 "Αγέρας ήσουν" - (Μουσική: Αντώνης Στεφανίδης - Στίχοι: Μάνος Κουφιανάκης) - 3:33
 "Μεσημέρι και βράδυ" - (Μουσική: Αντώνης Στεφανίδης - Στίχοι: Σώτια Τσώτου) - 3:31
 "Βρέχει" - (Μουσική: Αντώνης Στεφανίδης - Στίχοι: Σώτια Τσώτου) - 3:43

Παραπομπές 

Δισκογραφία της Μαρινέλλας
Άλμπουμ του 1981